b'\n_START_ARTICLE_\nAnsambel Mladi korenjaki\n_START_SECTION_\nDelovanje\n_START_PARAGRAPH_\nAnsambel Mladi korenjaki je bil ustanovljen leta 2006. Dve leti po ustanovitvi so se udele\xc5\xbeili festivala v Marija Reki, kjer so zmagali._NEWLINE_Leta 2010 so zmagali na tekmovanju Polkina zvezda, ki so ga organizirali v sklopu narodnozabavne oddaje Polka in majolka. Po oceni strokovne komisije so osvojili 1. mesto, po oceni gledalcev pa 3. mesto._NEWLINE_Na tretjo adventno nedeljo leta 2013 so v Gorici pri Slivnici organizirali samostojni koncert z naslovom Ve\xc4\x8der korenjakov. Takrat so \xc5\xa1e delovali v zasedbi Bevc, Frece, Novak, Tovornik in Ko\xc4\x8devar. Kot gostje so na koncertu, ki je potekal pred polno dvorano, nastopili tudi Skupina Gadi, Ansambel Unikat, Ansambel Veseli svatje in Oto Pestner, pri zaklju\xc4\x8dni pesmi pa sta se pridru\xc5\xbeila \xc5\xa1e Dejan Krajnc (Ansambel Posko\xc4\x8dni muzikanti) in Bojan Lugari\xc4\x8d (Ansambel Slovenski zvoki)._NEWLINE_Leta 2016 so nastopili na finalu 21. festivala Slovenska polka in val\xc4\x8dek. V konkurenci polk so se predstavili s skladbo Najin poljub. V finale tega najpresti\xc5\xbenej\xc5\xa1ega festivala narodnozabavne glasbe so se uvrstili tudi naslednje leto, kjer so se ponovno predstavili v konkurenci polk, tokrat s skladbo Korenjak. Istega leta so se predstavili \xc5\xa1e na finalnem ve\xc4\x8deru najstarej\xc5\xa1ega festivala narodnozabavne glasbe na Ptuju.'